Føroyski filmurin Skál er nú á Filmstriben. dk Lánarar á Býarbókasavninum í Havn hava í eina tíð havt atgongd til danska grunnin Filmstriben. dk. Undir ávísum treytum ber til at læna filmar og síggja hesar heima á egnari teldu. Úrvalið er stórt við bæði donskum og altjóða filmum. Ein tann nýggjasti filmurin á Filmstriben er tann føroyski Skál, sum hevur fingið nógva og góða umtalu. Hevur tú ikki sæð Skál enn, so hevur tú nú møguleikan. Tað er ókeypis at síggja filmar á Filmstriben. dk, men tað er ein treyt, at tú hevur eitt lánaranummar t. d. frá Býarbókasavninum. Ert tú ikki longu skrásettur lánari, so kanst tú skráseta teg nú.